AIŠKINAMASIS RAŠTAS

Dėl savivaldybės nekilnojamojo turto, esančio adresu: Molėtų r. sav., Giedraičiai., Vilniaus g. 32-1, išnuomojimo viešo konkurso būdu

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracijos (toliau – Administracija) patikėjimo teise valdomose ambulatorijos patalpose, esančiose adresu: Molėtų r. sav., Giedraičiai, Vilniaus g. 32-1, dalis patalpų šiuo metu yra nenaudojamos. Administracijos veiklai šios patalpos nereikalingos, todėl siūloma 58,29 kv. m ploto patalpas viešojo konkurso būdu 5 metams išnuomoti verstis gydymo veikla. Nekilnojamojo turto registre ambulatorijos patalpos priskirtos gydymo paskirčiai. Administracija 2017 m. rugsėjo 13 d. gavo viešosios įstaigos Molėtų rajono Giedraičių ambulatorijos prašymą išnuomoti minėtas patalpas.

Molėtų rajono savivaldybės administracijos direktoriaus 2017 m. rugsėjo 19 d. įsakymu Nr. B6-759 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms įgyvendinti“, minėtos patalpos pripažintos nereikalingomis Administracijos funkcijoms vykdyti, tai pat nenumatoma šių patalpų pritaikyti kitoms savivaldybės funkcijoms vykdyti. Siūloma patalpas išnuomoti viešo aukciono būdu.

Parengto sprendimo projekto tikslas – išnuomoti viešojo konkurso būdu 5 (penkerių) metų laikotarpiui 58,29 kv. m ploto patalpas ambulatorijos patalpose, esančiose adresu: Molėtų r. sav., Giedraičiai, Vilniaus g. 32-1, verstis gydymo veikla ir nustatyti pradinę 1 kv. m nuomos kainą – 0,27 Eur per mėnesį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo” (2017 m. vasario 23 d. sprendimo Nr. B1-18 redakcija), 3, 7, 8, 9 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės funkcijoms vykdyti nereikalingos ir nenaudojamos patalpos bus išnuomotos ir jose bus vykdoma gydymo veikla.

Neigiamų pasekmių nenumatoma.

**4. Priemonės sprendimui įgyvendinti**

Bus vykdomas viešasis nuomos konkursas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos bus reikalingos apmokėti viešojo konkurso skelbimą.

**6. Vykdytojai, įvykdymo terminai**

Molėtų rajono savivaldybės administracija.